projecte-aina/catalan_government_crawling huggingface dataset:
La innovació és la millor solució per adaptar-te constantment a les tendències del mercat, i encara que no t'ho sembli, innovar és a l'abast de qualsevol tipus d'empresa.
ACCIÓ disposa de diferents programes d'assessorament i ajuts específics per innovar i desenvolupar projectes d'R+D. El Servei d'assessorament en innovació i projectes d'R+D t'ajudarà a conèixer les opcions que més t'encaixen i t'orientarà per portar a terme els teus projectes d'una manera més eficient, amb més valor afegit i amb més possibilitats d'èxit al mercat.
Prepara la teva empresa per als nous reptes tecnològics del mercat i per aprofitar noves oportunitats empresarials, fes R+D!
Contacta amb nosaltres i t'assessorarem!
Un equip de professionals especialitzats en el desenvolupament de projectes d'innovació t'assessoraran sobre diferents àmbits:
El Servei d'assessorament en innovació i projectes d'R+D també dona resposta als teus dubtes específics sobre innovació a la teva empresa, el desenvolupament de projectes d'R+D i les oportunitats tecnològiques.
El Servei d'assessorament en innovació i projectes d'R+D va dirigit a totes les empreses interessades a aplicar o millorar la innovació, desenvolupar projectes d'R+D o a aquelles amb necessitats tecnològiques.
El Servei d'assessorament en innovació i projectes d'R+D és un servei permanent d'ACCIÓ.
El professor d'ESADE Pau Virgili ens explica les tendències que ja eren presents però que tindran més rellevància que mai a mig termini.
Què ha de fer una empresa per sobreviure als canvis de l'entorn?
El professor d'ESADE Andrés Raya ho va explicar en una masterclass virtual sobre com liderar la innovació.
Tot plegat, en el marc de presentació del Servei d'innovació estratègica d'ACCIÓ.
Miquel Nadal, fundador d'Emorganizer i psicòleg expert en neuroproductivitat, assenyala les variables humanes que val la pena mesurar per millorar el benestar, i de retruc, les capacitats dels treballadors
Com ha de ser el líder d'una empresa innovadora?
Tommaso Canonici, director de Opinno Europa, i Antonio González-Barros, president del Grupo Intercom, ens expliquen què ha de tenir en compte una empresa i el seu líder a l'hora d'innovar.
L'expert en blockchain David Belgoff planteja quines són les aplicacions actuals i els reptes futurs d'aquestes tecnologies a banda de les criptomonedes.
La necessitat d'innovar i ser disruptiu també ha d'anar acompanyada d'un pla per rendibilitzar aquesta aposta.
Una planificació que pot passar per eines com les patents o els models d'utilitat
Sents a parlar de la digitalització de la indústria però no saps per on començar?
Responem les preguntes i dubtes que genera la indústria 4.0.
'People analytics' és una metodologia que es basa en l'anàlisi objectiva de dades sobre el comportament i les percepcions dels treballadors d'una empresa per poder impulsar un procés de transformació i aconseguir que esdevingui part de la cultura d'aquesta organització.
ACCIÓ acompanhe ara empresa en sòn procès de diferenciacion competitiva e de cèrca constant de naues oportunitats de negòci.
Era agéncia oriente as empreses catalanes entà que coneishen eth sòn entorn e poguen profitar es cambiaments que i debanen, entà que poténcien aqueri elements que li permeten de diferenciar-se e plaçar-se en ua posicion d'auantatge ath deuant des escomeses futures e globaus.
Ath delà, ACCIÓ met a disposicion dera empresa un hilat de 40 Burèus Exteriors de Comèrç e d'Inversions arreu deth mon que dan cobertura a mès de 110 mercats.
Un aute des mecanismes qu'ACCIÓ met a disposicion des empreses entà milhorar era sua competitivitat son es clústers.
Delegacions a Catalunya (excepte Girona)
La llei 39/2015, d'1 d'octubre, del Procediment Administratiu Comú de les Administracions Públiques (amb la seva moratòria d'entrada en vigor ), estableix que els subjectes que detallem a continuació han de relacionar-se amb l'administració per mitjans electrònics, per a qualsevol tràmit d'un procediment administratiu.
Aquest requisit és obligatori a partir del 2 d'octubre de 2020:
Fora d'aquest horari, l'imprès de sol·licitud de subvenció es pot registrar a qualsevol oficina de Correus, seguint les instruccions que detallem a continuació:
Per tal de tenir constància del lliurament de la documentació, s'ha d'enviar per "correu administratiu", lliurant a Correus l'original de l'imprès de sol·licitud de subvenció, on us posaran un segell amb la data de lliurament.
Una vegada registrat, haureu de seguir els passos que us indiquin per tal de trametre aquesta documentació a ACCIÓ.
És molt important tenir en compte que l'admissió per part de les oficines de Correus dels escrits dirigits a dependències administratives ha d'estar subjecte als requisits següents: es presentaran en sobre obert, el funcionari de Correus estamparà el segell de la data corresponent en la part superior esquerra de l'escrit principal, posteriorment el remitent tancarà el sobre i se li lliurarà el resguard d'imposició.
En cas que vulgueu tenir constància de la presentació de l'esmentat imprès a Correus, haureu de presentar, juntament amb la documentació original, una còpia del primer full de l'imprès perquè us hi posin el mateix segell.
Podeu consultar les diferents oficines de Correus i els horaris d'atenció al públic a http://www.correos.es/
Ajuda'ns a millorar els nostres serveis amb les teves opinions, queixes i suggeriments.
Posa't en contacte amb nosaltres
Passeig de Gràcia, 129 08008 Barcelona
Contribuir a l'èxit de les empreses al mercat a través del foment de la seva competitivitat, que passa pel binomi entre innovació i internacionalització.
Ser l'agència referent per a les empreses en impuls de la competitivitat en una Catalunya industrial, innovadora, connectada internacionalment i atractiva per al talent i els negocis empresarials.
Els valors corporatius d'ACCIÓ són:
L'objectiu principal de les polítiques de suport a la indústria i a l'empresa és facilitar un entorn competitiu que impulsi el creixement de l'activitat empresarial, fomenti la cohesió social i consolidi l'estat del benestar.
En aquest sentit, el Govern, conjuntament amb altres agents econòmics i socials, ha impulsat el Pacte Nacional per a la Indústria per planificar el desenvolupament industrial de Catalunya a llarg termini.
ACCIÓ és un dels principals organismes encarregat de l'execució d'aquesta estratègia.
Aquest acord neix l'any 2017 amb la finalitat d'augmentar el pes de la indústria en l'estructura econòmica de Catalunya i té la voluntat d'impulsar la transformació del model industrial del país per fer-lo sostenible, fomentar la innovació i la internacionalització i crear ocupació de qualitat.
El pacte reafirma la voluntat del Govern i dels agents econòmics i socials de reafirmar la indústria com a sector clau per a la resta de sectors i la seva capacitat d'adaptació a les necessitats i les noves realitats de l'entorn empresarial.
El Pacte es materialitza en 116 actuacions i un pressupost total, fins al 2020, de 1.844 milions d'euros (468 milions dels quals es destinen a l'activitat de l'any 2017), tot i que es preveu una mobilització total de més de 3.000 milions d'euros.
L'estratègia i les accions del Pacte Nacional per a la Indústria s'han treballat en sis grups de treball:
Durant aquesta sessió es posaran en comú els desafiaments que estan determinant la competitivitat en el sector i les línies de suport de l' EIT Urban Mobility per a donar solucions als reptes de les ciutats sobre la mobilitat del futur.
L' EIT Urban Mobility és una iniciativa europea amb seu a Barcelona que pretén contribuir a garantir un sistema de mobilitat urbana més ecològic, més inclusiu, més segur i més intel·ligent.
La iniciativa de l' EIT Urban Mobility té com a objectiu pels pròxims set anys:
Després de la primera convocatòria de projectes, que es va llançar el passat mes d'abril, se n'han seleccionat més de 60 que s'executaran a escala europea durant els pròxims dos anys.
L'EIT Urban Mobility tindrà una vigència de 7 a 15 anys, i un finançament de fins a 400 milions d'euros.
L' EIT és un organisme de la Comissió Europea per fomentar l'excel·lència en matèria d'ensenyament superior, investigació i innovació dins de la Unió Europea.
La Direcció General d'Indústria i ACCIÓ, en el seu compromís en el suport a la indústria del sector, expressat en el Programa de Suport a la Indústria de la Mobilitat i de l'Automoció, vol presentar a l'ecosistema català la plataforma EIT Urban Mobility i les seves línies de col·laboració.
Descarrega't les presentacions d'aquesta sessió:
Desafiaments i oportunitats de la mobilitat del futur per a la indústria catalana.
Presentació EIT Urban Mobility i oportunitats per a les empreses catalanes del sector de la mobilitat.
Conèixer la iniciativa EIT Urban Mobility, una oportunitat per a desenvolupar projectes col·laborant amb els grans players del sector, accedir a fons europeus, i donar resposta als reptes de la mobilitat del futur que defineixen les ciutats.
Una empresa, un centre tecnològic o una entitat facilitadora amb activitat en el sector de la mobilitat.
Benvinguda i presentació del sector de la mobilitat a Catalunya
Desafiaments i oportunitats de la mobilitat del futur per a la indústria catalana
Tomàs Megía, gerent de l'Àrea d'Anàlisi Estratègica d'ACCIÓ
Presentació EIT Urban Mobility i oportunitats per a les empreses catalanes del sector de la mobilitat
Àngel López, representant a l'Ajuntament Barcelona de l'EIT Urban Mobility
Les exportacions catalanes a Panamà han augmentat un 83,2% l'any 2018 respecte l'exercici anterior.
Catalunya exporta a Panamà trens (64,3% del total), maquinària (7,7%) i aparells i material elèctric (8,3%), entre d'altres.
Oportunitats per a empreses catalanes a Panamà
Altres indústries del transport
La regió (Panamà, Costa Rica i Gutemala) té noves infraestructures de transport de mercaderies i de persones planificades com la construcció de la línia 3 del metro de Panamà o la línia de tren Panamà-David; la construcció del tren urbà a Guatemala o els projectes ferroviaris de Costa Rica.
Tots ells generen oportunitats de negoci per als sectors auxiliars de la indústria ferroviària (consultoria, supervisió i manteniment, recanvis i subministraments, etc.).
A Panamà i Costa Rica, els nous governs disposen de plans d'inversió ambiciosos en aigua i sanejament que s'han
d'executar en els propers 4 anys.
La construcció de noves plantes de tractament d'aigües, l'ampliació de la xarxa d'aigües, i la gestió integral del cicle de l'aigua i sanejament requereixen nous materials i equips.
Logística, comerç electrònic i distribució
A Costa Rica i Panamà la implantació de seus regionals d'empreses multinacionals en el sector de les tecnologies de la informació genera oportunitats per avançar en la digitalització del comerç i de la cadena logística.
Una oportunitat de negoci per a les empreses espanyoles en tecnologia i estratègia per el comerç electrònic.
Un dinamisme important en el ritme d'edificació residencial i d'infraestructura hotelera a la República Dominicana i Costa Rica, genera oportunitats per a la indústria auxiliar de la construcció pel que fa a maquinària i materials.
Hi ha creixement en zones urbanes (Santo Domingo i San José) i també en zones de platja (República Dominicana i San José).
Les exportacions catalanes a Singapur han assolit els 151,6 milions d'euros el 2017.
Catalunya exporta principalment a Singapur perfumeria i cosmètica ( 12,5 %), aparells i material elèctric ( 10,4 %) i plàstics ( 9,2 %) el 2017.
El Govern de Singapur té l'objectiu de convertir la ciutat estat en la capital digital d'Àsia.
Google, Twitter i Netflix tenen la seva seu asiàtica al país.
El govern és també un fort comprador, amb més de 2.400 milions de dòlars en licitacions d'infraestructures TIC, serveis de dades i serveis digitals, el 2017.
La quantitat de residus sòlids generats a Singapur va passar de 1.260 tones/dia el 1970 a 8.443 tones/dia el 2017 i es preveu que segueixi augmentant.
Tot i disposar dels sistemes més avançats de la regió, tant la recollida com el tractament dels residus segueixen essent camps d'actuació crítics per al govern del país.
L'agència nacional del medi ambient busca col·laboracions amb la indústria per a la recollida lateral de contenidors, sistemes pneumàtics de recollida o sistemes de reciclatge de plàstics, residus orgànics i e-residus (residus electrònics).
Singapur té la voluntat d'aprofitar la robòtica avançada i els sistemes autònoms per tal de poder satisfer part de les necessitats pròpies del país, com ara el sector de la salut.
Es preveu que el desplegament de la robòtica alliberi mà d'obra i recursos, redueixi la dependència de la mà d'obra estrangera i redirigeixi la pròpia a tasques de més valor afegit.
Amb aquest objectiu s'ha llançat el National Robotics Programme, una iniciativa de 450 milions de SGD per dirigir i coordinar la recerca en tecnologia robòtica, el desenvolupament de solucions i la seva adopció.
Logística, comerç electrònic i distribució
Dues iniciatives del govern de Singapur durant el 2019 per mantenir l'estatus de hub logístic de primer ordre mundial al país.
El govern de Singapur invertirà fins a 500 milions de dòlars de Singapur durant el 2019 en dos programes per reforçar el lideratge del país en aquest àmbit.
Hi ha hagut una forta expansió asiàtica dels principals grups mèdics i Singapur actua com a porta d'entrada a Àsia per aquest sector.
Més de 60 multinacionals de MedTech tenen establiments a Singapur, 25 de les quals amb centre d'R+D al país.
Addicionalment, Singapur fa d'incubadora per a startups en tecnologies mèdiques que primer desenvolupen el seu negoci localment i, a posteriori, s'expandeixen per la regió.
Des del llançament del programa "Smart Nation de Singapur" l'any 2014, els desenvolupaments al seu entorn han crescut exponencialment.
Actualment, Singapur és reconeguda com la Smart City núm. 1 al món.
El focus immediat està centrat en 5 programes: sistema nacional d'identitat digital, e-pagaments, plataforma de sensors, mobilitat urbana i Moments of life (sistema públic per creuar dades i evitar que el ciutadà faci transaccions amb múltiples agències al llarg de la seva vida).
Quarta edició del Congrés d'Innovació Logística que aplega als principals actors i referents en l'àmbit de la logística (indústria i operadors) per compartir el més nou i innovador a aquesta indústria.
Participar-hi et permetrà conèixer tendències de present i futur en l'àmbit logístic, i les principals iniciatives d'innovació i transformació digital del sector
Conèixer tendències de present i futur en l'àmbit logístic, i les principals iniciatives d'innovació i transformació digital del sector
Catalunya exporta principalment a Sud-àfrica aparells i material elèctric (12,7%), plàstics (12,4%) i maquinària (9,1%) el 2018.
Les exportacions catalanes representen el 24,5% de les exportacions de l'Estat espanyol a Sud-àfrica.
Sud-àfrica produeix uns 600.000 vehicles a l'any, sobretot cotxes i vehicles comercials, i el govern espera apujar aquesta xifra en els pròxims anys.
L'Associació Nacional de Fabricants d'Automòbils de Sud-àfrica es va comprometre a invertir 2.400 milions d'euros fins al 2023.
Els principals membres de l'associació són marques com BMW, Ford, Mercedes, Toyota o Nissan; totes elles amb plantes de producció al país.
Per fer front als principals reptes energètics que afronta Sud-àfrica, el govern ha apostat clarament per la promoció i implementació d'una indústria d'energies renovables al país.
Després d'una frenada important del REIPPP (Programa de renovables) durant el 2015-17, el nou govern de Ramaphosa s'ha fixat com a objectiu que, el 2030, el 30% del total de l'energia generada provingui de fonts renovables.
Existeixen oportunitats en el desenvolupament d'infraestructures i en materials gràcies a la demanda d'habitatges i al creixement del sector que inclou obres noves però també la recuperació o reconstrucció de les ja existents.
Sud-àfrica aglutina una tercera part de les línies ferroviàries del continent i es troba en un moment de plena renovació de la seva infraestructura de transport, per la qual cosa ha d'adquirir material valorat en més de 40.000 milions d'euros i ampliar les infraestructures ferroviàries i portuàries.
La regió de l'Àfrica austral té dèficit d'infraestructures d'aigua.
Algunes regions de Sud-àfrica pateixen grans sequeres i això ha encès les alarmes del govern.
El sector de l'aigua a Sud-àfrica hauria de suposar inversions molt importants en els pròxims anys.
Ja sigui en tractament de l'aigua, potabilitzadores, water reuse control de qualitat, dessaladores, tractaments d'aigües provinents de mineria, etc.
El sector privat bancari o de serveis financers és molt potent a l'Àfrica austral, i hi podem trobar clients molt interessants amb interès per les últimes tecnologies i capacitat de pagament.
Sud-àfrica té 4 bancs molt grans i que poden ser clients potencials d'empreses que venguin solucions/productes similars als bancs arreu d'Europa.
És el cas de programari, aplicacions o productes tecnològics nous aplicats al sector financer.
Àustria importa principalment d'Alemanya i també d'Itàlia, Suïssa, la República Txeca i els Països Baixos.
Pel que fa a les xifres d'exportacions catalanes a Àustria, aquestes arriben als 773,7 milions d'euros l'any 2018.
Els vehicles, els productes químics i els farmacèutics concentren el gruix de les vendes de Catalunya a Àustria.
Les empreses catalanes tenen oportunitats de negoci destacades diversos àmbits:
Indonèsia experimentarà un gran creixement de la producció agrícola
Amb abundants sòls fèrtils, Indonèsia és un important productor mundial d'una gran varietat de productes agrícoles tropicals.
El sector de l'agricultura indonesi està format per grans plantacions (tant estatals com privades) i terrenys de petits productors.
El volum de negoci d'aquest sector ha crescut un 59,9% a Indonèsia en els darrers cinc anys i es preveu que, entre el 2018 i 2022 creixi un 40,5% més.
Segons la consultora McKinsey, el comerç electrònic a Indonèsia passarà dels 8.000 milions d'USD el 2017 a 65.000 el 2022.
Amb el progressiu creixement de les rendes i de l'ús d'Internet per càpita, les previsions de l'evolució de l'e-commerce són de fort creixement.
Hi contribueix la dificultat logística del país: amb més de 13 000 illes, la compra per Internet facilita als consumidors l'accés a productes que altrament resultarien massa cars en botiga física o directament no es podrien trobar.
Packaging i tractament dels aliments
Indonèsia és el quart país més gran del món, amb població jove, urbanització ràpida i canvis de costums.
Una conseqüència directa d'aquesta evolució és el canvi d'hàbits en alimentació, en particular l'augment del consum d'aliments empaquetats per al seu consum ràpid.
S'estima que de 101.000 milions d'unitats el 2016, el país passarà a produir-ne 130.000 milions el 2020, un creixement acumulatiu anual del 5,2%.
Segons la consultora Deloitte, el 2018 les inversions al Sud-est asiàtic, al sector fintech, van experimentar un creixement del 30% en relació amb l'any anterior, amb projeccions d'arribar als 72.000 milions d'USD el 2022.
Les inversions en tecnologia a la zona són considerables: fins a un 40% del total d'acords de private equity al Sud-est asiàtic el 2017 van ser a sectors Tech.
Vols aprendre més del sector de la moda als Estats Units i aplicar-ho a la teva estratègia?
Tens preguntes específiques sobre el sector i els seus canals de comercialització?
Ara tens a la teva disposició el servei US Fashion Consulting, una consultoria virtual a mida amb sessions de treball amb professionals del sector que t'ajudaran a definir la teva estratègia d'entrada, resoldre els dubtes i saber com exportar les teves col·leccions a un dels mercats més grans del món.
En aquests moments que l'activitat comercial ha minvat, és el moment d'aprofitar aquest servei per redefinir la teva estratègia i obrir-te a nous mercats per tenir l'èxit assegurat.
Participa en aquesta sessió on-line per conèixer tots els avantatges de participar en el servei US Fashion Consulting i aprèn de l'experiència d'una empresa que ja ha fet ús del servei.
Conèixer el servei que ajuda a definir les estratègies d'entrada al mercat americà i respondre qüestions per posicionar i comercialitzar la marca.
Una empresa del sector de la moda i vols aprendre a comercialitzar la teva marca als Estats Units.
Introducció al sector de la moda als Estats Units
Presentació del servei US Fashion Consulting
Les empreses catalanes poden trobar al Vietnam bones oportunitats de negoci en quatre àrees destacades:
L'augment del nombre d'empreses estrangeres al mercat retail vietnamita ha animat moltes empreses locals a invertir més en les seves carteres de productes i processos operatius per poder-hi competir.
Es preveu que el mercat del retail vietnamita tingui una evolució positiva pel que fa a inversions estrangeres i vendes.
A més, gràcies a la combinació de factors polítics i econòmics de suport al sector, el creixement econòmic, l'augment de la població de classe mitjana, la urbanització i els estàndards de qualitat més alts, també hi haurà un augment del consum local.
Vietnam és un país amb quantitats abundants de diversos minerals (ferro, carbó, manganès, coure, zinc, pedres calcàries, etc.), situats de manera dispersa a les regions del nord i del centre.
Tot i que la demanda de minerals continua sent important, especialment en el cas del carbó per a la generació d'electricitat, la preocupació creixent pel medi ambient ofereix oportunitats de negoci relacionades amb el sector, com per exemple el desenvolupament de tecnologies avançades de purificació que puguin utilitzar les indústries energètiques.
El mercat de la telefonia mòbil ha crescut de forma explosiva durant els últims anys.
La demanda de mòbils va a l'alça i, per tant, ha augmentat les necessitats de proveïdors de serveis d'Internet i telefonia.
Es necessiten millores pel que fa a la connectivitat a causa del creixement de l'ús de mòbils.
La demanda de noves aplicacions i jocs és cada dia més alta i, per aquest motiu, el mercat vietnamita necessita d'empreses que ofereixin nous productes i solucions tecnològiques.
El sector del packaging a Vietnam està experimentant un creixement important aquests darrers anys i s'espera que es mantingui en el futur.
La innovació tecnològica en el disseny està jugant un paper clau en el desenvolupament del sector a Vietnam.
La demanda és especialment notable en el packaging de menjar processat, gràcies a l'augment del consum de menjar a Vietnam en els darrers anys.
divendres, 23 d'octubre del 2020
La tecnologia és un component cada cop més important en el sector hoteler.
L'actual situació provocada per la COVID-19 ha esdevingut un catalitzador per a l'aplicació de certes tecnologies en la modificació de processos interns i externs de l'hotel.
En aquesta nova sessió emmarcada en la dinamització de la iniciativa Clúster TIC Turisme coneixeràs una mica més com s'aplica la tecnologia a l'hoteleria.
Una empresa o un agent d'entorn de l'àmbit TIC Turisme.